title: El Padul
text: El Padul ye un municipio andaluz situau en a comarca d'o Valle de Lecrín en a provincia de Granada. A suya población ye de 7.961 habitants (2007) en una superficie de 89 km² con una densidat de población de 89,45 hab/km².
  
  Cheografía 
  Ye situato en una cuenca marguinal que s'ha fundito a lo mesmo tiempo que s'ha alzato Sierra Nevada. Esta cuenca sedimentaria encara ye subsident. Bi ha una lacuna dita Laguna de El Padul, reducita a una serie de terrenos paulencos dimpués de bellas prebatinas de desecación. En ixa lacuna sedimentó turba y bi n'ha explotacions.
  
  Toponimia 
  L'orichen d'o toponimo mozarabe El Padul fa referencia a la lacuna y se relaciona con a parabra aragonesa paúl y pro que si que con los toponimos d'o tipo Paúl u Pauls que bi ha en aragonés y catalán. La parabra aragonesa Paul y la mozarabe meridional Padul provienen d'a parabra latina PALUS, PALUDIS presa a traviés de l'acusativo PALUDE(M), con metatesi PADULE.
  
  En tiempos d'os reis nazarins, Ibn al-Khatib replega lo toponimo Al-Badul (pareixito a Baduls en a Uerba), escrito con B por no haber-ie P en idioma arabe.
  
  En o sieglo XVI, en os escritos locals en castellano ya se lei El Padul.
  
  Localidaz d'a provincia de Granada